CORRIENTES PIROCLÁSTICA : Allpa Hawamanta urmakpi

Allpa hawamanta urmakpi, apamun rumikuna, uchufakuna, kushnikuna, mana usharin chaymanta llukshita pullashpa, chaypi usharin wañuyta, ashtaka wañukkuna tiyashka urku tukyakpi. Kayta yallinlla tukuy urkukunapi shuk shuk llaktakunapi, kay yapa kunukpi rumikuna ashtawan sinchi ushan urmayta, chaypi ushan tiyayta astawan llakikuna. Wasikuna, hatun wasikuna waklita, illarita ushan.

Tiyan llaktakuna maypi shina llakikuna apashka, maypi allpa pampashpa sakishka, allpa hawamanta urmakpi. Saint Pierre kitipi, shina llakikuna tiyashka, urku tukllakpi, kay urku karka Monte Pelée 1902pi (waranka iskun patsak ishkay watapi), chaypi 29000 (ishkay chunka iskun waranka) ginti wañurka, chay llaktapi shuklla kawsarka, shinapash kawsashpa ashtaka rupashka. Italia mama llaktapi, shuk kiti tiyan, paipa shuti kan karka Pompeya, chaypi ashtaka ginti wañurka, mana llukshita ushashpa llaktamanta. Chay llaki tiyashka allpa hawamanta urmakpi, urku tukllakpi, kay urkupa shuti karka Vesubio, 79 (kanchis chunka iskun watapi), cristo hipa kay llaki tiyashka. 2010pi (ishkay waranka chunka watapi) ashtaka ginti wañurka, Sinabung urkumanta Indonesia mama llaktapi, chaypi ginti mana ushashka llukshita, wasikunamanta allpakunamanta, chay pachakunapi llankanakushkamanta. Wakimpi allpa hawamanta urmakpi ushan apayta yurakunata, hatun kusakunata, antawakunata, ushan sakita waklichishpa. Wakimpi gintikunata, wiwakunata rupachishpa, chukrichishpa, wañuchishpa ushan sakita. Mana tiyan maypi pakakunkapa allpa hawamanta urmakpi, mana allí kan wasipi allchirita kay tiyakpi, wasipi alchirishpa mana usharin ashnayta, kunu uchufamanta. Urku tukyakpi uchufa ushan rupachita, pampachita wasikunata. Chaymanta kay pasashpa mana wasipi sakirina, llukshina kan wasikunamanta, llaktakunamanta, tukuylla tantanakushpa. Allpa hawamanta urmakpi tukuylla ushan llakikuna apayta, Chaymanta uyana kanchi imata nin pi ñawpaman apakun, llukshina llaktamanta nikpi utsa utsa llukshina kapan, chaypi tukuylla allí kayta ushanchik kay llakikuna tiyakpi.

Ama kumkashpa

* Allpa urku hawamanta urmakpi rinlla apashpa imatapash, rupachitapash ushan
* Mana usharinlla llukshita allpa hawamanta urmakpi
* Riksina kapan ima ñankunata kan llukshinkapa. Uyana kanchik imata nin pi ñawpaman apakun llaktata