Erupciones explosivas: Peligros| Urku tukyaykuna

Kay yaku nina rumishina kapan, kay urku ukupi tiyan, kaymanta llukshin kushnikuna, kaykuna rin wayrapi urku tukllakpi, chaypi kushnikuna chakchurishpa rin. Urku tukyakpi llukshin uchilla rumikuna, kay sinchi rumishina yukshin. Urku tukyakpi, rumikunawan yaku nina tukun, allpashina kan, shinapash hatun rumikunapi tukun, antawakunashina ushan tukuyta. Urku tukyakpi finu finu llukshin uchufa, llukshin hatun rumikuna urkumanta, bombakunashina urman. Hatun rumikuna urku sikipi urman, kay ushan wañuchita, chukrichita, waklichita pitapash. Hatun rumikuna ushan wasitaka utukukuyta, wakimpi wasikunata rupachin. Uchilla rumikuna urmakpi ushan rundushina uyarita. Huyu ushan tukuyta rumikunawan, huchufakunawan, kushnikunawan, chaypi urku hawa hawapi rin, kay tukyakukpi. Kay huyukuna ashtaka hatunyan, karutapash rinlla. Uchufa huyuta, wayra apanlla, urkukunaman rin sinchi wayrakpi, mana yapa pachakuna paran karu rinkapa. Punchakuna ushan tukuyta tutashina, uchufa huyu intyta tapakpi. Uchufa huyu wayrapi rikpi, asha asha rin urmashpa. Rumikunaka mana wayrapi rinlla yapa yashak kaymanta urku sikipi kidan. Chaypi ushan pampayta allpakunata. Uchufa mana yasha kakpi karu rinlla wayrapi, urmakpipash mana pampashpa ushan sakita uchilla kaymanta. Uchufa urku tukyakpi shuk kan, mana yandapa uchufashna llukshin, urku tukllakpi uchufakuna ushan waklichita antawapa vidriokunata. Uchufa urkumanta ushan hirkiachita gintita, wiwakunata, pachamamata. Waklichita ushan, antawata, alcantarilladota, michata, yakuta, anta willachikunata, Wañuchita ushan tarpushkakunata, wakrakunata. Urku tukyakpi uchufakuna tiyakpi mana allí sakin kawsayta. Hatun yachachikkuna ushan yachayta ima pachapi urku tukyakrin, ushan rikuyta mayta wayra rikrin, chaypi yachankapa uchufa llukshipi maykan laduman rikrin. Chaypi, pi ñawpaman apakun llaktata, ninka imata shinana allí kamkapa, ushan nita llukshina wasimanta, llaktamanta, urku sipiki kaymanta, katina imata nin pi ñawpaman apakun allí kankapak. Shinapash pachakuna ña yallikpi llaktakuna urku sikimanta ushan allí kawsayta, yachakushpa imata shinana kay yakikuna tiyakpi. Pachakuna yallikpi allpakuna maypi uchufa urmarka ushan ashtawan allí tukuyta tarpunkapak.